CELEX: 32015D0927
Language: el
Date: 2015-06-09 00:00:00
Title: Απόφαση (ΚΕΠΠΑ) 2015/927 της Επιτροπής Πολιτικής και Ασφάλειας, της 9ης Ιουνίου 2015, σχετικά με τον διορισμό του αρχηγού αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) και την κατάργηση της απόφασης EUSEC/1/2012 (EUSEC/1/2015)

17.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 150/21
            
         ΑΠΌΦΑΣΗ (ΚΕΠΠΑ) 2015/927 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 9ης Ιουνίου 2015
   σχετικά με τον διορισμό του αρχηγού αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) και την κατάργηση της απόφασης EUSEC/1/2012 (EUSEC/1/2015)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την απόφαση 2010/565/ΚΕΠΠΑ του Συμβουλίου, της 21ης Σεπτεμβρίου 2010, σχετικά με τη συγκρότηση ευρωπαϊκής αποστολής για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (1), και ιδίως το άρθρο 8,
   Εκτιμώντας τα ακόλουθα:
   
               (1)
            
            
               Δυνάμει του άρθρου 8 της απόφασης 2010/565/ΚΕΠΠΑ, η Επιτροπή Πολιτικής και Ασφάλειας (ΕΠΑ) είναι εξουσιοδοτημένη, σύμφωνα με την τρίτη παράγραφο του άρθρου 38 της Συνθήκης της Ευρωπαϊκής Ένωσης, να λαμβάνει τις προσήκουσες αποφάσεις για την άσκηση του πολιτικού ελέγχου και της στρατηγικής διεύθυνσης της EUSEC RD Congo, συμπεριλαμβανομένων των αποφάσεων για τον διορισμό αρχηγού αποστολής.
            
         
               (2)
            
            
               Την 8η Ιουνίου 2015 το Συμβούλιο εξέδωσε την απόφαση (ΚΕΠΠΑ) 2015/883 (2) επεκτείνοντας την αποστολή της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό («EUSEC RD Congo») έως τις 30 Ιουνίου 2016.
            
         
               (3)
            
            
               Στις 2 Οκτωβρίου 2012 η ΕΠΑ εξέδωσε την απόφαση EUSEC 1/2012 (3) για το διορισμό του συνταγματάρχη Jean-Louis NURENBERG ως αρχηγού αποστολής της EUSEC RD Congo.
            
         
               (4)
            
            
               Η Ύπατη Εκπρόσωπος της Ένωσης για θέματα εξωτερικής πολιτικής και πολιτικής ασφαλείας πρότεινε τον διορισμό του συνταγματάρχη Johan DE LAERE ως αρχηγού αποστολής της EUSEC RD Congo στη θέση του συνταγματάρχη Jean Louis NURENBERG από 1ης Ιουλίου 2015, για περίοδο ενός έτους,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο συνταγματάρχης Johan DE LAERE διορίζεται αρχηγός αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) από την 1η Ιουλίου 2015 έως 30 Ιουνίου 2016.
   Άρθρο 2
   Η απόφαση της Επιτροπής πολιτικής και ασφάλειας EUSEC/1/2012 καταργείται από την 1η Ιουλίου 2015.
   Άρθρο 3
   Η παρούσα απόφαση αρχίζει να ισχύει από την ημερομηνία της έκδοσής της.
   Εφαρμόζεται από την 1η Ιουλίου 2015.
   
      Βρυξέλλες, 9 Ιουνίου 2015.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         W. STEVENS
      
   
   
      (1)  ΕΕ L 248 της 22.9.2010, σ. 59.
   
      (2)  Απόφαση (ΚΕΠΠΑ) 2015/883 του Συμβουλίου, της 8ης Ιουνίου 2015, για την τροποποίηση και παράταση της απόφασης 2010/565/ΚΕΠΠΑ σχετικά με την αποστολή της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (ΕΕ L 143 της 9.6.2015, σ. 14).
   
      (3)  Απόφαση EUSEC/1/2012 της Επιτροπής Πολιτικής και Ασφάλειας, της 2ας Οκτωβρίου 2012, σχετικά με τον διορισμό του αρχηγού αποστολής της Ευρωπαϊκής Ένωσης για παροχή συμβουλών και συνδρομής όσον αφορά τη μεταρρύθμιση του τομέα της ασφάλειας στη Λαϊκή Δημοκρατία του Κονγκό (EUSEC RD Congo) (ΕΕ L 272 της 6.10.2012, σ. 19).